open-index/open-wikipedia-markdown huggingface dataset:
Ruže u asfaltu (Teška industrija)

**Ruže u asfaltu** je CD-album bosanskohercegovačke pop rok grupe Teška industrija, koju je objavila slovenska diskografska kuća "Art of Voice-Megaton" 1997. Sniman je tokom juna i jula prethodne godine u ljubljanskom studiju Akademik. Muziku i tekstove za većinu pjesama na ovom albumu napisao je gitarist i vođa grupe Vedad Hadžiabdić, osim tekstova za pjesme "Sina rodi mi" (Zlatan Fazlić), "Gospode, ne daj da je sanjam" (Duško Obradović) i "Ne dam te nikom" (Miroslav Pilj). Aranžmane su zajednički uradili muzičari ovog pop rok sastava. Album predstavlja kombinaciju pjesama s prethodnih studijskih albuma "Gospode, ne daj da je sanjam" i "Sarajevska noć" te novih pjesama. I sa ovim muzičkim ostvarenjem Teška industrija je nastavila komponirati pjesme u pop rok stilu s tekstovima koji govore o građanima Sarajeva prije i za vrijeme rata u Bosni i Hercegovini. Naslovnica kao i naziv albuma nas također podsjećaju na ratne događaje iz prve polovine 1990-ih. U svim pjesmama na ovom albumu Teške industrije uočljive su kvalitetne pjevačke izvedbe Alena Mustafića uz isto tako kvalitetnu instrumentalnu pratnju ostalih muzičara ovog sarajevskog pop rok sastava.

## Lista pjesama 
# Sina rodi mi   4:39
# Misliću na tebe   3:55
# Kad ova pjesma utihne   4:46
# Ne zaboravi    4:00
# Za sve zaljubljene   3:50
# Zapjevaj     5:09
# Ne dam te nikom    4:10
# Nema suza   5:22
# Gospode, ne daj da je sanjam    5:31

## Članovi grupe 
* Alen Mustafić - pjevanje 
* Vedad Hadžiabdić - električna gitara  
* Dino Olovčić - klavijature 
* Haris Kapetanović - bas-gitara 
* Admir Ćeremida - bubnjevi

## Reference 
Kategorija:Albumi Teške industrije
Kategorija:Albumi iz 1997.
Wang Jinfen

**Wang Jinfen**, () rođena 27. jula 1969. je nekadašnja kineska biatlonka i nordijska skijašica-trkačica. Starija je sestra kineske biatlonke Wang Jinping.

## Biografija 
### Karijera 
#### Olimpijske igre 
##### Biatlon 
U pojedinačnim utrkama najbolji plasman je ostvarila u Lillehammeru na ZOI 1994. kada je u utrci na 15&nbsp;km zauzela 24-o mjesto s pet promašaja i 3:54.2&nbsp;min zaostatka iza pobjednice Kanađanke Myriam Bédard. Najbolji rezultat u štafetnim utrkama bilo joj je 14-o mjesto na istim igrama u štafeti, sa Song Aiqin, Liu Giulan i Wang Jinping sa zaostatkom od 13:49.3&nbsp;min iza ruske štafete u sastavu: Nadežda Talanova, Natalija Snitina, Luiza Noskova i Anfisa Rezcova. Utrku je završila sa četiri promašaja.

##### Skijaško trčanje 
U skijaškom trčanju, na Olimpijskim igrama nastupila je na ZOI 1988. U utrci na 10 km, osvojila je predzadnje 51-o mjesto.

#### Svjetska prvenstva 
##### Skijaško trčanje 
##### Biatlon 
Nastupila je na dva Svjetska prvenstva. Na prvom nastupu na SP 1989. u austrijskom Feistritzu, osvojila je 20. februara 42-o mjesto u utrci na 7,5&nbsp;km s pet promašaja i 3:32.2&nbsp;min zaostatka iza pobjednice Anne Elvebakk, što joj je ostao kao najbolji rezultat.  U ekipnim disciplinama najbolji plasman joj je bilo šesto mjesto u ekipnoj utrci s Song Aiqin, Liu Giulan i Feng Guigan. 

#### Svjetski kup 
Aktivno je počela nastupati u takmičenjima Svjetskog kup u biatlonu u sezoni 1991/92, kada je u njemačkom Ruhpoldingu 16. januara 1992. osvojila 25-o mjesto u utrci na 15&nbsp;km. Najbolji rezultat u pojedinačnim disciplinama, bilo joj je 12-o mjesto 23. januara 1993. u sezoni 1992/93, u utrci na 7,5&nbsp;km u Antholzu. U ekipnim utrkama u sezoni 1995/96,  u Hochfilzenu osvojila je šesto mjesto od 12 ekipa koje su nastupile, u štafeti s Yu Shumei, Sun Ribo i Liu Jinfeng

#### Azijske igre 
##### Skijaško trčanje 
##### Biatlon 
Na Azijskim igrama u biatlonu osvojila je jednu zlatnu medalje i to u štafeti 1996 sa Liu Jinfeng, Song Aiqin i Yu Shumei; te jednu srebrnu u  utrci na 7,5 km.

## Prestanak karijere 
Iz aktivnog bavljenja biatlonom povukla se 1998. godine.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1969.
Kategorija:Kineski biatlonci
Kategorija:Kineski skijaši-trkači
Kategorija:Kineski olimpijci u biatlonu
Kategorija:Skijaši-trkači na Zimskim olimpijskim igrama 1988.
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Biatlonci na Azijskim igrama 1996.
Kategorija:Skijaši-trkači na Azijskim igrama 1990.
Kategorija:Skijaši-trkači na Azijskim igrama 1996.
Kategorija:Osvajači medalja na Azijskim igrama
Kategorija:Kineski olimpijci u skijaškom trčanju
Insomniac (Green Day)

***Insomniac*** je četvrti studijski album američke rok-grupe Green Day. Objavljen je 10. oktobra 1995. pod izdavačkom kućom Reprise Records. Snimljen je u Hyde Street Studios u San Franciscu. Izdan kao nastavak multi-platinastog albuma *Dookie*, Insomniac je imao žešći hardkor pank zvuk s mračnijim tekstovima od svog prethodnika. Tekstovi albuma bave se temama kao što su otuđenje, tjeskoba, dosada i korištenje droga. *Insomniac* je također bio odgovor mnogim ranim fanovima koji su okrenuli leđa grupi nakon što su postigli uspjeh s albumom *Dookie*. *Insomniac* nije nadmašio prodaju svog prethodnika *Dookieja*, uglavnom zbog malo mračnijeg lirskog tona. te težeg i abrazivnijeg zvuka. Do 2022. *Insomniac* je prodan u više od 2,1 miliona primjeraka u Sjedinjenim Državama i više od 10 miliona primjeraka širom svijeta. Dana 12. maja 2009. album je ponovno izdan na vinilu. Godine 2021. deluxe verzija albuma je objavljena u znak obilježavanja njegove 25. godišnjice, koja je uključivala prethodno neobjavljene pjesme uživo.

## Spisak pjesama 
## Zasluge 
* Billie Joe Armstrong – glavni pjevač, gitara
* Mike Dirnt – bas-gitara, prateći pjevač
* Tré Cool – bubnjevi

## Reference 
Kategorija:Albumi iz 1995.
Kategorija:Albumi Green Daya
21st Century Breakdown

***21st Century Breakdown*** je osmi studijski album američke rok-grupe Green Day. Objavljen je 15. maja 2009. pod izdavačkom kućom Reprise Records. Grupa Green Day počela je raditi na albumu u januaru 2005, a do oktobra 2007. je pjevač i gitarista Billie Joe Armstrong napisao 45 pjesama. Međutim članovi grupe su počeli raditi u studiju tek u januaru 2008.

*21st Century Breakdown* je konceptualni album/rok-opera, sličan njihovom prijašnjem albumu *American Idiot* (2004). Armstrong je opisao album kao "snimku doba u kojem živimo kada preispitujemo i pokušavamo da shvatimo sebičnu manipulaciju koja se dešava oko nas, bilo da se radi o vladi, religiji, medijima ili iskreno bilo kakvom obliku vlasti". Singlovi "Know Your Enemy" i "21 Guns" ilustruju teme otuđenja i politički motivisane ljutnje prisutne na ploči.

Za album su se obratili producentu Butchu Vigu, najpoznatijem po produkciji Nirvaninog *Neverminda* (1991). Kritički odgovor na *21st Century Breakdown* bio je općenito pozitivan. Ploča je označila najbolji uspjeh Green Daya do sada, zauzimajući prvo mjesto na ljestvicama albuma u raznim zemljama, uključujući *Billboard 200* u SAD-u, 100 najboljih u Evropi i UK Albums Chart. Album je osvojio nagradu Grammy za najbolji rok-album 31. januara 2010. Do decembra 2010, *21st Century Breakdown* prodan je u 1.005.000 primjeraka u Sjedinjenim Državama i preko 4 miliona širom svijeta.
## Spisak pjesama 
## Zasluge 
**Green Day**
* Billie Joe Armstrong&nbsp;– glavni i prateći pjevač, gitara, klavir
* Mike Dirnt&nbsp;– bas-gitara, prateći pjevač; glavni pjevač na "Modern World" (dio u "American Eulogy")
* Tré Cool&nbsp;– bubnjevi, udaraljke

**Dodatni muzičari**
* Jason Freese&nbsp;– klavir
* Tom Kitt&nbsp;– gudački aranžmaji
* Patrick Warren&nbsp;– gudačko vođenje

## Reference 
Kategorija:Albumi iz 2009.
Kategorija:Albumi Green Daya
Kategorija:Grammy za najbolji rok-album
Kategorija:Rok-opere
Zapadnoazijska nogometna federacija

**Zapadnoazijska nogometna federacija** (; **WAFF**) jest međunarodno upravno tijelo nogometnih saveza u jugozapadnoj Aziji, kojom upravlja Azijska nogometna konfederacija. Osnovana je 15. maja 2001.

Fderacija organizira WAFF prvenstvo. Neke nacije izvan regiona su povremeno pozvane da učestvuju u takmičenju, kao što su Kazahstan i Kirgistan 2000. i Tajland 2023. Predsjednik, od njenog osnivanja, je Ali Bin Al Hussain, princ Jordana, a generalni sekretar je Khalil Al Salem.

## Historija 
Osnivači Zapadnoazijske nogometne federacije su Iran, Irak, Jordan, Liban, Palestina i Sirija. Godine 2009. WAFF-u su se pridružila još tri saveza: Katar, Ujedinjeni Arapski Emirati i Jemen, a Bahrein, Kuvajt, Oman i Saudijska Arabija pridružile su se godinu dana kasnije. Iran je napustio federaciju 10. juna 2014. nastankom Srednjoazijskog nogometnog saveza.

## Članstvo 
### Napomene 
## Također pogledajte 
* FIFA
** Azijska nogometna konfederacija (AFC)
*** Istočnoazijska nogometna federacija (EAFF)
*** Nogometna federacija ASEAN-a (AFF)
*** Srednjoazijski nogometni savez (CAFA)
*** Južnoazijska nogometna federacija (SAFF)
* Nogometna federacija Arapskog zalivskog kupa (AGCFF)
* ECO kup
* Unija arapskih nogometnih saveza (UAFA)

## Reference 
## Vanjski linkovi 
* Službeni veb-sajt (na engleskom)
* Službeni veb-sajt (na arapskom)

*
Zapadnoazijska
Kategorija:Međunarodne sportske organizacije
Kategorija:Nogomet
Kategorija:Sportske organizacije osnovane 2001.
Kategorija:2001. u Aziji
*
-
Srednjoazijski nogometni savez

**Srednjoazijski nogometni savez** (; **CAFA**) jest međunarodno upravno tijelo nogometnih saveza u srednjoj Aziji, kojom upravlja Azijska nogometna konfederacija. Sjedište CAFA-e je u Dušanbeu, Tadžikistan. Kao rezultat toga, CAFA sada ima reprezentativne članove u izvršnom komitetu AFC-a.

Osnivanje CAFA-e predvodio je Nogometni savez Irana nakon sporova sa članovima Zapadnoazijske nogometne federacije (WAFF).

## Historija 
Članovi šest nacija sastali su se 10. maja 2014. sa predsjednikom AFC-a Sheikhom Salmanom kako bi razgovarali o mogućnosti stvaranja nove azijske nogometne zone. Delegacije su pozvane od strane predsjednika AFC-a na inicijativu i predložene od strane Afganistana i Irana. Na vanrednom kongresu AFC-a 9. juna 2014. u Sao Paulou, kongres je ratificirao plan nove zone. Nakon toga je odobren na Vanrednom kongresu AFC-a u januaru 2015.

U oktobru 2023, CAFA i Nogometni savez Indije (AIFF) potpisali su memorandum o razumijevanju za učešće na turnirima u srednjoj Aziji. Članice saveza su: Afganistan, Iran, Kirgistan, Tadžikistan, Turkmenistan i Uzbekistan.

## Menadžment 
### Predsjednici 
### Potpredsjednici 
### Generalni sekretari 
### AFC članovi srednje zone 
## Članstvo 
## FIFA-ina rang lista 
### Muške reprezentacije 

ImageSize = width:150 height:300
PlotArea = left:40 right:0 bottom:5 top:10
DateFormat = dd/mm/yyyy
Period = from:01/01/2015 till:26/10/2023
ScaleMajor = unit:year increment:1 start:2015
TimeAxis = orientation:vertical format:yyyy

# A line at the right side of the graph
LineData =
  from:01/01/2015 till:end atpos:65 color:black width:0.5

Colors =
  id:Uzbekistan         value:blue
  id:Iran               value:red

PlotData=
  bar:Leaders width:25 mark:(line,black) align:left fontsize:S
  from:01/01/2015 till:end shift:(20,-4) text:"Iran" color:Iran

### Ženske reprezentacije
* * Nije dostupan rang jer nisu odigrali barem jednu utakmicu u posljednjih 48 mjeseci ili nisu odigrali najmanje pet utakmica protiv službeno rangiranih timova.

ImageSize = width:200 height:200
PlotArea = left:40 right:0 bottom:5 top:10
DateFormat = dd/mm/yyyy
Period = from:01/01/2015 till:25/08/2023
ScaleMajor = unit:year increment:1 start:2015
TimeAxis = orientation:vertical format:yyyy

Colors =
  id:Uzbekistan         value:blue
  id:Iran               value:red

PlotData=
  bar:Leaders width:25 mark:(line,black) align:left fontsize:S
  from:01/01/2015 till:07/12/2018 shift:(20,-4) text:"Uzbekistan" color:Uzbekistan
  from:07/12/2018 till:29/03/2019 shift:(20,-4) text:"Iran" color:Iran
  from:01/01/2019 till:end shift:(20,-4) text:"Uzbekistan" color:Uzbekistan

## Također pogledajte 
* FIFA
** Azijska nogometna konfederacija (AFC)
*** Istočnoazijska nogometna federacija (EAFF)
*** Zapadnoazijska nogometna federacija (WAFF)
*** Nogometna federacija ASEAN-a (AFF)
*** Južnoazijska nogometna federacija (SAFF)
* ECO kup

## Reference 
## Vanjski linkovi 
* Službeni veb-sajt

*
Srednjoazijski
Kategorija:Međunarodne sportske organizacije
Kategorija:Nogomet
Kategorija:Sportske organizacije osnovane 2015.
Kategorija:2015. u Aziji
*
-
Generalni sekretar Komunističke partije Kine

**Generalni sekretar Centralnog komiteta Komunističke partije Kine** je šef Komunističke partije Kine (KPK), jedine vladajuće stranke Narodne Republike Kine (NR Kina). Od 1989. godine, generalni sekretar KPK-a je glavni vođa NRK-a.

Prema ustavu KPK-a, generalni sekretar služi kao *ex officio* član Stalnog komiteta Politbiroa (SKP), *de facto* najvišeg kineskog tijela za donošenje odluka. Generalni sekretar je ujedno i šef Sekretarijata i utvrđuje dnevni red sastanaka Centralnog komiteta, Politbiroa i SKP-a. Od 1990-ih, nosilac funkcije je, osim u prelaznim periodima, bio predsjednik Kine, čime je nosilac bio šef države, a predsjedavajući Centralne vojne komisije, vrhovni komandant Narodnooslobodilačke armije.

Kao vodeći lider najveće svjetske ekonomije po paritetu kupovne moći BDP-a (PPP), druge najveće ekonomije po nominalnom BDP-u, najveće vojske na svijetu po ljudstvu, priznate države s nuklearnim oružjem, stalne članice Vijeća sigurnosti UN-a i potencijalne supersile, generalni sekretar se smatra jednom od najmoćnijih političkih ličnosti svijeta.

Aktuelni generalni sekretar je Xi Jinping, koji je preuzeo dužnost 15. novembra 2012. godine i dva puta je ponovo biran, 25. oktobra 2017. i 23. oktobra 2022. Posljednja osoba koja je vladala zemljom više od dva mandata bio je Mao Zedong, koji je bio predsjednik Centralnog komiteta KPK-a od 1943. do njegove smrti 1976. godine.

## Spisak generalnih sekretara
## Također pogledajte
*Predsjednik Narodne Republike Kine

## Reference
## Vanjski linkovi
*

Kategorija:Politika Kine
40. meridijan (istok)

**40. istočni meridijan** jest meridijan koji je 40 stepeni istočno od nultog. Proteže se od Sjevernog pola preko Arktičkog okeana, Evrope, Azije, Afrike, Indijskog okeana, Južnog okeana i Antarktika do Južnog pola. Tvori ortodromu sa 140. zapadnim meridijanom.

Kao i svim meridijanima, dužina mu je jednaka polovini obima Zemlje, tj. 20.003,932&nbsp;km. Na presjeku s ekvatorom udaljen je 4453&nbsp;km od Griničkog meridijana.

## Od pola do pola 
Počevši od Sjevernog pola i krećući se prema jugu do Južnog, ovaj meridijan prolazi kroz sljedeće lokacije ili vrlo blizu njih:

:

## Također pogledajte 
* 39. meridijan (istok)
* 41. meridijan (istok)

## Reference 
Kategorija:Meridijani
Kerplunk (Green Day)

***Kerplunk*** (stilizirano kao ***Kerplunk!***) drugi je studijski album američke rok-grupe Green Day. Objavljen je 17. decembra 1991. pod izdavačkom kućom Lookout! Records. *Kerplunk* je bio posljednje izdanje Green Daya za Lookout Records i također prvi album na kojem je Tré Cool svirao bubnjeve. *Kerplunk* zvanično sadrži samo 12 pjesama, ali verzije na CD-u i kasetama također uključuju četiri pjesme s EP-a *Sweet Children*. Jedna od tih pjesama je obrada "My Generation" grupe The Who. U intervjuu za časopis *Vulture* 2021, gitarist i pjevač Green Daya Billie Joe Armstrong izjavio je da mu je *Kerplunk* najdraži album, nazvavši ga "nekako autobiografskim".

## Spisak pjesama 
## Zasluge 
**Green Day**

* Billie Joe Armstrong&nbsp;– glavni pjevač, gitara; bubnjevi i prateći pjevač na "Dominated Love Slave"
* Mike Dirnt&nbsp;– bas-gitara, prateći pjevač
* Tré Cool&nbsp;– bubnjevi; glavni pjevač i gitar na "Dominated Love Slave"
* Al Sobrante&nbsp;– bubnjevi na dodatnim pjesmama "Sweet Children", "Best Thing in Town", "Strangeland" i "My Generation"

**Produkcija**

* Andy Ernst&nbsp;– producent, inženjer, mikser
* Green Day&nbsp;– producenti
* John Kiffmeyer&nbsp;– izvršni producent
* John Golden&nbsp;– mastering
* Chris Applecore&nbsp;– dizajn omota, disk
* Pat Hynes&nbsp;– dizajn
* Thadicus&nbsp;– umjetnički smjer

## Certifikati 
## Reference 
Kategorija:Albumi iz 1991.
Kategorija:Albumi Green Daya
Kategorija:Albumi u izdanju Lookout! Recordsa
Petra Červenková

**Petra Červenková**, rođena 31. oktobra 1967. u Nové Město na Moravě, Čehoslovačka (danas Češka) kao **Petra Nosková** je nekadašnja čehoslovačka i češka biatlonka.

## Karijera 
## Olimpijske igre 
Petra Červenková je nastupila na jednim olimpijskim igrama: Na Zimskim olimpijskim igrama 1992. za selekciju Čehoslovačke. Najbolji joj je rezultat bili 60-e mjesto u utrci na 15 km, kada je sa sedam promašaja i zaostatkom od 11:10.4&nbsp;min bila sporija od pobjednice Njemice Antje Misersky. U štafetnim takmičenjima nije nastupala.

### Svjetska prvenstva 
## Svjetski kup 
Červenková je prvi put nastupila u Svjetskom kupu u sezoni 1987/88.

## Prestanak karijere 
## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1967.
Kategorija:Biografije, Nové Město na Moravě
Kategorija:Čehoslovački biatlonci
Kategorija:Češki biatlonci
Kategorija:Biatlonci na Zimskim olimpijskim igrama 1992.
Kategorija:Čehoslovački olimpijci u biatlonu
Euforija (album)

***Euforija*** je drugi studijski album srpske indie pop-rok grupe Buč Kesidi. Objavljen je 27. novembra 2019. pod izdavačkom kućom Kontra.

Za razliku od prethodnog albuma, Buč Kesidi je na *Euforiji* ukomponirao sintisajzere i elemente elektronske i dance muzike. Također, bivši basist Alen Duš ne svira na *Euforiji*, pošto je napustio sastav dvije godine prije zbog kreativnih nesuglasica.

Album je pridobio većinom odlične kritike od kritičara i publike, te se smatra jednim od najboljih regionalnih albuma 2019.

## Spisak pjesama 
## Zasluge 
**Buč Kesidi**
*Luka Racić — vokali, gitara, sintisajzer
*Zoran Zarubica — vokali, bubnjevi, elektronski bubnjevi
**Gostujući muzičari**
*Petar Pupić — sintisajzeri, klavijature
*Petar Stevanović — bas-gitara, dodatna gitara, klavir
**Ostalo osoblje**
*Milan Bjelica — produciranje, miksanje

## Reference 
Kategorija:Albumi iz 2019.
Nazovi album pravim imenom

**Nazovi album pravim imenom** jeste CD sarajevske pop-rok grupe Teška industrija. Snimljen je u Studiju Decibel u Zagrebu, a objavila ga je na CD zagrebačka diskografska kuća Hit Records. Nakon kratkog ponovnog okupljanja originalne postave iz 1975., koja je 2007. objavila album "Kantina", ovaj sastav je ponovo promijenio muzički smjer. Ovoga puta originalni članovi - gitarist Vedad Hadžiabdić i basist Ivica Propadalo - angažovali su dvije ženske članice - vokal Leu Mijatović i klavijaturistu Zrinku Majstorović - dok je mladi Robert Domitrović dodat kao bubnjar. 
Album otvara pjesma "Dolje južno" (pogledati muzički primjer) kojom je najavljena radikalna promjena muzičkog stila sa dominantnim vokalom Lee Mijatović, teškim gitarskim rifovima sa naznakama heavy metal muzike i čvrstom pratnjom na bubnjevima i bas-gitari. Zanimljiv je solo na sintisajzeru u kojem je Majstorović odsvirala zanimljiv melodijski motiv (pred kraj pjesme) sa prizvucima narodne muzike istovremeno oponašajući zvuk harmonike. Tu su i melodične hard rok balade u stilu Guns N' Roses ("Gdje ces ti, a gdje cu ja") i upečatljive rok pjesme s pjevljivim pop refrenima ("Sunce", "Takvi kao ti", "Mare i Marko"). Album zatvara pop rok pjesma "Mare i Marko" (pogledati muzički primjer) koju su muzičari Teške industrije zajedno sa Seidom Memićem Vajtom izveli na Splitskom festivalu 2007. 
"Nazovi album pravim imenom" grupe Teška industrija predstavlja još jedan dobar primjer visokog kvaliteta muziciranja veterana sarajevske pop rok scene, gdje su zajedno sa mladim muzičarima iz Hrvatske snimili album kojim su ostvarili dobar uspjeh kod publike. Producent je bio Ivica Propadalo.

## Spisak pjesama 
## Muzički primjeri 
* "Mare i Marko" izvedba na Splitskom festivalu 2007. 
* "Dolje južno

## Članovi grupe 
* Vedad Hadžiabdić: vokal, električna gitara:  
* Ivica Propadalo: bas-gitara 
* Lea Mijatović: vokal
* Zrinka Majstorović: sintisajzer
* Robert Domitrović: bubnjevi

## Reference 
Kategorija:Albumi iz 2010.
Kategorija:Albumi Teške industrije
U meni jesen je

**U meni jesen je** jeste CD sarajevske pop-rok grupe Teška industrija, kojeg je 2011. objavila zagrebačka diskografska kuća Hit Records u okviru promocije studijskog albuma "Bili smo raja".  
Muziku i tekst za pjesmu "U meni jesen je" napisao je Zoran Kesić, a aranžman gitarist i vođa ovog sastava Vedad Hadžiabdić u saradnji sa Igorom Ivanovićem. Izvornu verziju ove ljubavne balade otpjevao je Halid Bešlić. I u ovom muzičkom djelu nastavljen je stil komponiranja pop rok pjesama u modernijem aranžmanu, koji se može čuti na njihovom prethodnom albumu. Iskusni muzičari Hadžiabdić i Propadalo napravili su dobru muzičku kombinaciju sa mladom pjevačicom iz Hrvatske Leom Mijatović, klavijaturistom Zrinkom Majstorović i bubnjarem Robertom Domitrovićem, koji su pokazali u ovoj pjesmi kao i na prethodnom albumu visok kvalitet muziciranja.   
Promotivni CD "U meni jesen je" grupe Teška industrija predstavlja još jedan dobar primjer muzičke saradnje veterana sarajevske pop rok scene i mladih muzičara iz Hrvatske. Producent je bio Ivica Propadalo.

## Spisak pjesama 
## Članovi grupe 
* Vedad Hadžiabdić: vokal, električna gitara  
* Ivica Propadalo: bas-gitara 
* Lea Mijatović: vokal
* Zrinka Majstorović: sintisajzer
* Robert Domitrović: bubnjevi

## Muzički primjer 
* "U meni jesen je"

## Reference 
Kategorija:Albumi iz 2011.
Kategorija:Albumi Teške industrije
Kategorija:Singlovi u izdanju Hit Records
Orden slobode

* Orden slobode (Bosna i Hercegovina), najviše odlikovanje Bosne i Hercegovine
* Orden slobode (Iran), jedno od odlikovanja Irana
* Orden slobode (Jugoslavija), najviše vojno odlikovanje Socijalističke Federativne Republike Jugoslavije
* Orden slobode (Kosovo), jedno od odlikovanja Kosova
5. paralela (sjever)

**5. sjeverna paralela** jest paralela koja je pet stepeni sjeverno od ekvatora. Presijeca Atlantski okean, Afriku, Indijski okean, jugoistočnu Aziju, Tihi okean i Južnu Ameriku. Njena ukupna dužina iznosi 39.924&nbsp;km, što je 99,6% dužine ekvatora, od kojeg je udaljena 553&nbsp;km, a od Sjevernog pola 9449&nbsp;km.

Na ovoj geografskoj širini jedan stepen geografske dužine iznosi 110,899&nbsp;km. 

Tihi okean najširi je na ovoj paraleli (približno 19.300&nbsp;km).

## Oko svijeta 
Počevši od nultog meridijana i idući u smjeru istoka, 5. sjeverna paralela prolazi kroz sljedeće lokacije ili vrlo blizu njih:
:

## Također pogledajte 
* 4. paralela (sjever)
* 6. paralela (sjever)

## Reference 
Kategorija:Paralele
10. paralela (sjever)

[mini|10. sjeverna paralela čini dio [Granica između Gvineje i Sijera Leonea|granice između Gvineje i Sijera Leonea]]
**10. sjeverna paralela** jest paralela koja je 10 stepeni sjeverno od ekvatora. Presijeca Afriku, Indijski okean, Indijski potkontinent, jugoistočnu Aziju, Tihi okean, Srednju i Južnu Ameriku i Atlantski okean. Njena ukupna dužina iznosi 39.470&nbsp;km, što je 98% dužine ekvatora, od kojeg je udaljena 1106&nbsp;km, a od Sjevernog pola 8896&nbsp;km.

Na ovoj geografskoj širini jedan stepen geografske dužine iznosi 109,638&nbsp;km. Sunce je vidljivo 12 sati i 43 minutu tokom dugodnevnice, a 11 sati i 33 minute tokom kratkodnevnice.

Kanal desetog stepena u Indijskom okeanu nazvan je po tome što se proteže duž ove paralele.

## Oko svijeta 
Počevši od nultog meridijana i idući u smjeru istoka, 10. sjeverna paralela prolazi kroz sljedeće lokacije ili vrlo blizu njih:
:

## U popularnoj kulturi 
Na kraju drugog dijela španske kriminalističke serije *Kuća od papira* tačka blizu Palawana na koordinatama 10. sjeverna paralela i 118,5º bila je mjesto sastanka *El Profesora* i *Raquel* godinu nakon pljačke.

## Također pogledajte 
* 9. paralela (sjever)
* 11. paralela (sjever)

## Reference 
Kategorija:Paralele
Sjeverni Jemen

**Arapska Republika Jemen** (na arapskom: الجمهورية العربية اليمنية‎ al-Jumhūrīyah al-‘Arabīyah al-Yamanīyah), poznatija kao **Sjeverni Jemen**, bila je država smještena na sjeverozapadu današnjeg Jemena. Glavni grad je bio Sana'a. Ujedinjenjem Arapske Republike Jemen i Demokratske Narodne Republike Jemen 22. maja 1990. nastao je današnji Jemen.

## Historija
Nakon kolapsa Osmanlijskog carstva Sjeverni Jemen postao je nezavisna država pod imenom Mutaveklijsko kraljevstvo Jemen. 27. septembra 1962. grupa revolucionara inspirisana arapskom nacionalističkom ideologijom egipatskog predsjednika Gamala Abdel Nassera zbacila je sa vlasti kralja Muhammada al-Badra, preuzela kontrolu nad glavnim gradom i uspostavila Arapsku Republiku Jemen. Ovaj državni udar označio je početak građanskog rata, u kojem će nacionaliste podržavati Egipat dok će snage lojalne zbačenom kralju Muhammadu podržavati Saudijska Arabija i Jordan. Egipatske snage se povlače 1967. U 1968. došlo je do izmirenja suprostavljenih snaga. Saudijska Arabija priznala je Sjeverni Jemen 1970.

Za razliku od Istočne i Zapadne Njemačke ili Južne i Sjeverne Koreje odnosi između Sjevernog i Južnog Jemena uglavnom su bili prijateljski.

## Ujedinjenje
Do ujedinjenja Sjevernog i Južnog Jemena došlo je 22. maja 1990. U građanskom ratu 1994. Sjeverni Jemen je pobjedio i učvrstio svoju poziciju u vladi.

## Reference
## Vanjski linkovi
Kategorija:Bivše države u Aziji
*
*
Lista GS1 kodova zemalja

Ovo je lista kodova zemalja koje koristi GS1 .

Izvor: GS1 kompanijski prefiks

**Napomena** Kompanije članice GS1 mogu proizvoditi proizvode bilo gde u svijetu i mogu licencirati prefikse od GS1 organizacije po svom izboru, GS1 prefiksi ne identifikuju zemlju porijekla za dati proizvod. GS1 prefiksi koji nisu gore navedeni rezervisani su od strane GS1 Globalne kancelarije za dodelu u zemljama u kojima nije uspostavljena GS1 organizacija članica i za buduću upotrebu u okviru GS1 sistema. A oni su:

* 140–199
* 381, 382, 384, 386 i 388
* 390–399
* 441–449
* 472 i 473
* 510–519
* 522–527
* 532–534 i 536–538
* 550–559
* 561–568
* 580–589
* 591–593 i 595–598
* 602 i 605–606
* 610, 612, 614 i 623
* 632–639
* 650–679
* 682–689
* 710–728
* 747–749
* 751–753 i 756–758
* 772, 774 i 776
* 781–783, 785, 787 i 788
* 791–799
* 851–857
* 861–864 i 866
* 882, 886, 887 i 889
* 891, 892, 894, 895, 897 i 898
* 920–929
* 953, 954, 956, 957 i 959
* 970–976
* 984–989

## Reference 
## Eksterni linkovi 
Kategorija:Spiskovi skraćenica za države
Kategorija:GS1
Novi štos / Nisi mala beba

**"Novi štos / Nisi mala beba"** treća je singl ploča sarajevske pop rok grupe COD. Objavila ga je zagrebačka izdavačka kuća Jugoton 1976. Tekstove za obje pjesme napisao je Ranko Boban. Na A-strani singla je pjesma *"Novi štos"* koja počinje uvodom na klaviru odsviranim u stilu vesele kabaretske muzike, za koju je muziku i aranžman napisao gitarist i vođa ovog sastava Enes Bajramović. Ovo je jedna od najpoznatijih pjesama s kojom su muzičari iz pop rok sastava COD ostvarili pristojan uspjeh kod publike i kritičara, a mogla se u to vrijeme često čuti na Radioteleviziji Sarajevo. Na B-strani je pjesma pod nazivom *"Nisi mala beba"* za koju je muziku i aranžman napisao novi klavijaturist ovog sastava Krešimir Repić. Odsvirana je u poletnom pop maniru s primjesama kabaretske muzike. U obje pjesme poseban doprinos cjelokupnom zvuku grupe COD dao je klavijaturist Darko Arkus uz prepoznatljivo pjevanje Selvera Brdarića. Ovim muzičkim izdanjem grupa COD nastavila je s komponiranjem kvalitetnih pop rok pjesama potvrdivši svoje mjesto još jedne koncertne atrakcije na sarajevskoj pop rok sceni. Fotografiju i dizajn za omot uradio je Dragan S. Stefanović.

## Muzički primjeri 
* Novi štos
* Nisi mala beba

## Reference 
Kategorija:Singlovi iz 1976.
Kategorija:Singlovi grupe COD
Kategorija:Singlovi u izdanju Jugotona
105. meridijan (istok)

**105. istočni meridijan** jest meridijan koji je 105 stepeni istočno od nultog. Proteže se od Sjevernog pola preko Arktičkog okeana, Azije, Indijskog okeana, Južnog okeana i Antarktika do Južnog pola. Tvori ortodromu sa 75. zapadnim meridijanom.

Kao i svim meridijanima, dužina mu je jednaka polovini obima Zemlje, tj. 20.003,932&nbsp;km. Na presjeku s ekvatorom udaljen je 11.688&nbsp;km od Griničkog meridijana.

## Od pola do pola 
Počevši od Sjevernog pola i krećući se prema jugu do Južnog, ovaj meridijan prolazi kroz sljedeće lokacije ili vrlo blizu njih:

:

## Također pogledajte 
* 104. meridijan (istok)
* 106. meridijan (istok)

## Reference 
Kategorija:Meridijani
Grok (bot)

**Grok** je konverzacijski generativni chatbot s umjetnom inteligencijom kojeg je razvio xAI, baziran na velikim jezičkim modelima (LLM). Razvijen je kao inicijativa Elona Muska kao direktan odgovor na uspon OpenAI ChatGPT -a. Chatbot se reklamira kao da "ima smisao za humor" i direktan pristup Twitteru (X).

## Pozadina 
U novembru 2023., xAI je započeo pregled chatbot-a zasnovanog na velikim jezičkim modelima (LLM) za odabir korisnika. Očekuje se da će biti dostupan samo pretplatnicima X Premium+.

## Reference 
Kategorija:Botovi
Masakr u Beleduš-Šejhu

**Masakr u Beleduš-Šejhu** bio je ubistvo velikog broja arapskih seljana koje su počinili pripadnici cionističke paravojne organizacije Hagane nekoliko sati nakon masakra u rafineriji nafte u Haifi tokom ranih faza građanskog rata u Mandatnoj Palestini 1947–1948. Bio je to jedan od najvećih i najranijih masakara tokom Arapsko-izraelskog rata 1948.

Masakr se dogodio u ranim jutarnjim satima i ubijeno je između 21 i 70 odraslih Arapa. Ubijene su i najmanje dvije žene i petero djece. Ubistva su znatno utjecala na moral među palestinskim civilima u regiji Haife.

Masakr u rafineriji nafte u Haifi dogodio se 30. decembra 1947, dan prije drugog napada na Beleduš-Šejh. U ovom slučaju cionistička paravojna grupa Irgun bacila je nekoliko bombi na grupu od stotinjak arapskih nadničara koji su se okupili ispred glavnog ulaza u rafineriju nafte u Haifi, koja je bila u britanskom vlasništvu, tražeći posao, što je rezultiralo sa šest mrtvih i 42 ranjene osobe.

Zaključak istražne komisije koju je osnovala jevrejska zajednica u Haifi bio je da je arapski napad bio neplaniran, kao odgovor na napad Irguna. Jevrejska agencija osudila je tu grupu za ono što je nazvala "činom ludila" koji je odgovoran za katastrofalne gubitke jevrejskih života. U isto vrijeme ovlastila je Haganu da preduzme operaciju odmazde.

## Incident 
U noći između 31. decembra 1947. i 1. januara 1948. Palmah, ogranak Hagane, napao je Beleduš-Šejh dok su stanovnici spavali, pucajući s obronaka planine Karmel.

Izraelski historičar Benny Morris napisao je:
''*

Prema riječima Zacharyja Lockmana, ubijeno je šezdesetak muškaraca, žena i djece, a deseci kuća dignuti su u zrak.

## Naslijeđe 
Zemljište nekadašnjeg sela danas je dio izraelskog grada Nešera.

## Također pogledajte 
* Ubijanja i masakri tokom Arapsko-izraelskog rata 1948.

## Reference 
## Bibliografija 
* 
* Morris, Benny, *The Birth of the Palestinian Refugee Problem Revisited'', Štamparija Univerziteta u Cambridgeu, Cambridge, 2003; 
* 
* 'The British Withdrawal from Palestine: Possible Advance of Date by Six Weeks, 17 Killed in Attack on Arab Village', *The Times*, petak, 2. januar 1948, str. 4; izdanje 50958; kol. A.

## Vanjski linkovi 
* Nemiri u rafineriji u Haifi na *MidEastWebu* 

Kategorija:1947. u Mandatnoj Palestini
Kategorija:1948. u Mandatnoj Palestini
Kategorija:Masovna ubistva u 1947.
Kategorija:Masovna ubistva u 1948.
Kategorija:Historija Mandatne Palestine
Kategorija:Masakri u 1948.
Kategorija:Masakri nad Palestincima
Kategorija:Vojna historija Palestine
Kategorija:Vojna historija Izraela
Bili smo raja

**Bili smo raja** jeste CD sarajevske pop rok grupe Teška industrija. Snimljen je u Studiju Decibel u Zagrebu, a objavila ga je na CD zagrebačka diskografska kuća Croatia Records. Sám naziv albuma i imena nekih od najznačajnijih pjevača i sastava na omotu albuma podsjeća na raniji veoma uspješni period sarajevske škole pop roka, kojoj i ovaj sastav pripada. Dvanaest pjesama koje se nalazi na ovom muzičkom albumu također su konceptualno raspoređene (dodatno potvrđujući ideju za naziv albuma) i predstavljaju obrade pjesama najznačajnijih sarajevskih pop rok sastava i pjevača. Jedino zadnja pjesma "Život je maskenbal" predstavlja njihovo originalno muzičko ostvarenje. Pjesme su komponirane u pop rok maniru pogodnom za emitovanje na radiju i televiziji. Izuzetak je obrada pjesme Indexa "Svijet u kojem živim" odsvirana u heavy metal maniru u kojoj je iskusni gitarist Hadžiabdić pokazao znanje sviranja ovog instrumenta i u tom žanru. Muzički aranžmani su moderni i tipični za današnje vrijeme, ali sa starim zvukom Teške industrije koje najbolje oslikavaju vrijeme nastanka i razvoja sarajevske škole pop rok muzike. "Bili smo raja" naišao je na veoma dobar odziv publike, te je postao jedan od najprodavanijih pop-rok albuma godine u Hrvatskoj.  
Veterani sarajevske pop rok scene gitarist Vedad Hadžiabdić i basist Ivica Propadalo zajedno sa mladim muzičarima iz Hrvatske snimili su komercijalno veoma uspješan album "Bili smo raja", istovremeno ostvarivši dobar uspjeh kod publike. Producentski dio posla zajedno su uradili Igor Ivanović i Ivica Propadalo.

## Spisak pjesama 
## Članovi grupe 
* Vedad Hadžiabdić: vokal, električna gitara:  
* Ivica Propadalo: bas-gitara 
* Lea Mijatović: vokal
* Fran Šokić: sintisajzer
* Robert Domitrović: bubnjevi 

## Reference 
Kategorija:Albumi iz 2011.
Kategorija:Albumi u izdanju Croatia Recordsa
Kategorija:Albumi Teške industrije
Hartmut Neven

**Hartmut Neven** (rođen 1964.) je naučnik koji se bavi kvantnim računarstvom, računarskim vidom, računarskom neuronaukom, robotikom. Najpoznatiji je po svom radu u prepoznavanju lica i objekata i doprinosu kvantnom mašinskom učenju. Trenutno je potpredsjednik inženjeringa u Googleu gdje vodi Laboratoriju za kvantnu umjetnu inteligenciju koju je osnovao 2012.

Hartmut Neven je studirao fiziku i ekonomiju u Brazilu, Kelnu, Parizu, Tübingenu i Jerusalemu. Napisao je svoj magistarski rad o neuronskom modelu prepoznavanja objekata na Max Planck institutu za biološku kibernetiku kod Valentina Braitenberga. Godine 1996. doktorirao je na Institutu za neuroinformatiku na Univerzitetu Ruhr u Bochumu, Njemačka, za tezu "Dinamika za vidno vođene autonomne mobilne robote" napisanu pod vodstvom Christopha von der Malsburga. Dobio je stipendiju Studienstiftung des Deutschen Volkes, najprestižnije njemačke fondacije za stipendije.

1998. Neven je postao profesor računarstva na Univerzitetu Južne Kalifornije u Laboratoriji za biološki i računarski vid. 2003. vratio se kao šef Laboratorije za sučelja ljudi-mašine na USC-ovom Institutu za informacione nauke.

Godine 2016. formulisan je eksperiment kako bi pokazao kvantnu nadmoć. Google je proglasio kvantnu nadmoć u oktobru 2019.

## Reference 
Kategorija:Rođeni 1964.
Kategorija:Živi ljudi
Moje najljepše pjesme

***Moje najljepše pjesme*** drugi je kompilacijski album sarajevskog pop, rok i narodnog pjevača Fadila Toskića, koji je objavila 2001. sarajevska izdavačka kuća Naraton. Album sadrži četrnaest pjesama, koje predstavljaju pregled nekih od značajnijih radova Toskića počevši od bržih pop-rok, šlagera i narodnih pjesama snimljenih tokom do tada njegove osmogodišnje muzičke karijere. Ujedno, ove pjesme su bile redovni dio njegovog koncertnog repertoara. Komponirane su u gore već navedenim stilovima pogodnim za radijsko i televizijsko emitovanje, kao i nastupe na festivalima ove vrste muzike, koji su u to vrijeme bili popularni u Bosni i Hercegovini i ostalim republikama bivše Jugoslavije.
"Moje najljepše pjesme" Fadila Toskića je muzički dokument kvalitetnih pjevačkih interpretacija kojima je ostvario dobar uspjeh kod publike i muzičkih kritičara uz popularnost na raznovrsnoj sarajevskoj muzičkoj sceni, ali i u okvirima bivše Jugoslavije. Fotografiju i dizajn za omot uradio je Dragan S. Stefanović.

## Spisak pjesama 
## Reference 
Kategorija:Albumi iz 2001.
Kategorija:Albumi Fadila Toskića
Kategorija:Albumi u izdanju Naratona
Marija Vukanović

100px|mini|Prikaz Marije
**Marija Raška** (**Marija Vukanović**) bila je raška (srbijanska) plemkinja i članica dinastije Vukanović.

Marijin otac bio je Uroš I, veliki knez Raške (Srbija), dok je Marijina majka bila kneginja Ana Diogen, članica porodice Diogen iz Bizantijskog Carstva. Jelena Vukanović, kraljica Ugarske i Hrvatske, bila je Marijina sestra.

Suprug dame Marije bio je Konrad II, vojvoda Znojma, član dinastije Přemyslid. Par je dobio kćerku Helenu te sinove Ernesta i Konrada.
## Reference 
Kategorija:Vukanovići
Masakr u Ajlabunu

**Masakr u Ajlabunu** počinili su vojnici Izraelskih odbrambenih snaga tokom operacije Hiram 30. oktobra 1948. Ubijeno je ukupno 14 muškaraca iz arapskog kršćanskog sela Ajlabun, od kojih je 12 pogubljene od strane izraelskih snaga nakon što se selo predalo. Preostali mještani su protjerani u Liban, živeći kao izbjeglice nekoliko mjeseci prije nego što im je dozvoljen povratak 1949, kao dio sporazuma između države Izrael i nadbiskupa Maksimosa V Hakima.

Bilo je to jedno od rijetkih arapskih sela u koje se većina raseljenih na kraju uspjela vratiti. Masakr je dokumentiran dokumentarnim filmom "Sinovi Eilabouna" Hišama Zreiqa, filmom zasnovanim na događajima koje su ispričali seljani.

## Pregled događaja 
Krišćanska sela, koja su obično bila prijateljska ili ne neprijateljska prema Yishuvima, uglavnom su ostavljana na miru od strane Yishuvskih snaga.

Nakon bitke izvan sela u kojoj je ranjeno šest izraelskih vojnika i uništena četiri izraelska oklopna automobila, bitka koja je bila dio operacije Hiram, 12. bataljon brigade Golani, ušao je u selo 30. oktobra 1948. i stanovništvo se predalo. Seljani su istakli bijele zastave i pratila su ih četiri lokalna sveštenika. Većina seljana se skrivala u dvije crkve. Vojnici su, međutim, bili ljuti zbog gubitaka u borbi, ranije procesije i mogućeg otkrića glave u jednoj od kuća.

Događaj je dokumentovan u izvještaju posmatrača Ujedinjenih nacija. Godine 1983. žrtvama je obilježen spomenik pored kršćanskog groblja u Ajlabunu. Drugi spomenik u znak sjećanja na masakr izgrađen je 1998, ali je ubrzo vandaliziran i praktično izbrisan.

## Reference 
## Dodatna literatura 
* Morris, Benny, *The Birth of the Palestinian Refugee Problem Revisited*, Cambridge University Press, 2004.
* Palumbo, Michael. *The Palestinian Catastrophe: The 1948 Expulsion Of A People From Their Homeland,* London: Quartet, 1989.
* 

## Vanjski linkovi 
* Palestina pamti - Ajlabun 
* Sinovi Ajlabuna
* Palestinska dijaspora Gary Olson
* Napuštajući Haifu, 1999
* Paleastinsko pravo na povratak Robin Miller
* Protjerivanja Palestinaca - preispitivanje Dominique Vidal
* Pravo na povratak - priča 

Kategorija:1948. u Mandatnoj Palestini
Kategorija:Historija Mandatne Palestine
Kategorija:Masakri u 1948.
Kategorija:Masakri nad Palestincima
Kategorija:Vojna historija Izraela
Kategorija:Vojna historija Palestine
Jelena Vukanović

**Jelena Vukanović** (srpska ćirilica: Јелена; mađarski: *Ilona*) bila je raška (srpska) plemkinja i ugarsko-hrvatska kraljica. Njeni roditelji bili su srpski veliki knez Uroš I i njegova supruga, Ana Diogen. Jelenin brat bio je hrvatski ban Beloš Vukanović.
## Brak 
Jelenin muž bio je ugarski kralj Bela II Slijepi. Kraljica Jelena imala je velik uticaj na svog supruga. Dala je pogubiti one koji su smatrani krivima za to što je Bela slijep. Jelena je bila iznimno odana suprugu.

Belina i Jelenina djeca:
*Elizabeta
*Gejza II, kralj Ugarske
*Ladislav II, kralj Ugarske
*Stjepan IV
*Sofija
## Reference 
Kategorija:Vukanovići
Egipatske piramide

[mini| Pogled na [Piramide u Gizi|kompleks piramida u Gizi sa platoa južno od kompleksa. S lijeva na desno, tri najveće su: Menkaureova piramida, Khafreova piramida i Velika piramida u Gizi. Tri manje piramide u prvom planu su pomoćne strukture povezane sa Menkaureovom piramidom.]]
mini
[mini| Poznate piramide (prorezane sa unutrašnjim labirintom); [slojevita piramida je pogrešno označena kao piramida Unasa]]
**Egipatske piramide** su drevne zidane građevine koje se nalaze u Egiptu. Izvori navode najmanje 118 identifikovanih "egipatskih" piramida. Otprilike 80 piramida izgrađeno je u okviru Kraljevine Kuš, koja se sada nalazi u modernoj državi Sudan. Od onih koje se nalaze u modernom Egiptu, većina je izgrađena kao grobnice za faraone u zemlji i njihove supruge tokom perioda Starog i Srednjeg kraljevstva.

Najranije poznate egipatske piramide pronađene su u Saqqari, sjeverozapadno od Memphisa, iako je u Saqqari pronađena barem jedna struktura nalik stepenastoj piramidi, koja datira iz prve dinastije: Mastaba 3808, koja se pripisuje vladavini faraona Anedjiba, sa natpisima i drugim arheološkim ostacima tog perioda, što sugeriše da je možda bilo i drugih. Inače najranija među njima je Đoserova piramida sagrađena &nbsp;2630–2610 pne tokom Treće dinastije. Ova piramida i njen okolni kompleks općenito se smatraju najstarijim monumentalnim građevinama na svijetu izgrađenim od klesanog zida.

Najpoznatije egipatske piramide su one pronađene u Gizi, na periferiji Kaira. Nekoliko piramida u Gizi ubraja se među najveće građevine ikada izgrađene. Kufuova piramida je najveća egipatska piramida. To je jedino od sedam svjetskih čuda drevnog svijeta koje još uvijek postoji, iako je najstarije čudo već oko 2.000 godina.
[desno|mini| [Mastabat al-Fir'aun u Saqqari]]
mini|350x350piksel| Dijagram unutrašnjih struktura Velike piramide. Unutrašnja linija označava sadašnji profil piramide, vanjska linija označava originalni profil.

### Giza 
Plato Giza je arheološki kompleks u Egiptu na kojem se nalaze Velika piramida (Keopsova piramida), nešto manja Kefrenova piramida, te relativno mala Piramida Mikerin, uz niz manjih pratećih građevina poznatih kao kraljičine piramide, kao i Veliki sfinks u Gizi. Od ove tri glavne piramide, samo Kefrenova piramida zadržava dio svoje originalne polirane vapnenačke obloge, blizu vrha. Zbog svoje povišene lokacije i strmijeg nagiba konstrukcije, vizuelno djeluje veća od susjedne Keopsove piramide, iako je po stvarnoj visini i volumenu manja. 

Kompleks piramida u Gizi bio je poznat još u antici, a u helenističkom periodu Velika piramida je navedena od strane Antipatra iz Sidona kao jedno od Sedam čuda starog svijeta. Danas je ona jedino od tih čuda koje je sačuvano do modernog vremena. [desno|mini|300x300piksel| Mapa [Piramide u Gizi|kompleksa piramida u Gizi]]
[mini| [Sneferuova crvena piramida]]
mini|300x300piksel| Crtež koji prikazuje transport kolosa. Voda koja se izlila na stazi saonica, koju su egiptolozi dugo odbacivali kao ritual, ali je sada potvrđeno kao izvodljiva, poslužila je za povećanje krutosti pijeska i vjerovatno smanjila za 50% silu potrebnu za pomicanje statue.

## Reference
Masakr u Sa'si

'''Masakr u Sa'si''' je bio masakr nad palestinskim civilima koji su počinile snage Palmaha 15. februara 1948.

U februaru 1948. Yigal Allon, komandant Palmaha na sjeveru, naredio je napad na Sa'su. Naređenje je dobio Moshe Kelman, zamjenik komandanta Trećeg bataljona. Naredba je glasila: "Morate dignuti u zrak dvadeset kuća i ubiti što više ratnika". Prema Ilanu Pappéu, "ratnike" treba čitati kao "seljane" da bi se pravilno razumjelo naređenje.

Štaviše, prema Efraimu Karshu, od 20. do 21. januara oko 400 naoružanih arapskih boraca iz 2. Yarmuk puka Arapske oslobodilačke armije sa sjedištem u Sa'si izvelo je napade na izolovani kibuc Yehiam u zapadnoj Galileji.

Dana 15. februara 1948. jedinica Palmah ušla je u selo tokom noći i, bez otpora, podmetnula eksploziv na neke od kuća. Tada je objavljeno da je deset ili više kuća potpuno ili djelimično uništeno i da je ubijeno 11 seljana (od toga 5 male djece). Prema zvaničnoj historiji Hagane, selo je korišteno kao baza za arapske borce.

Tek 30. oktobra 1948, kao dio operacije Hiram, snage Hagane okupirale su Sa'su. Oni seljani koji već nisu pobjegli su protjerani. U ovom trenutku postoje i optužbe za ratne zločine. Sjeverna komanda OC Moshe Carmel je kasnije izvijestila da su vidjeli dokaze o ubistvima, a zvanična istraga majora Emanuela Yalana sugerisala je da su neki seljani, uključujući neke s invaliditetom, možda ubijeni nakon što je selo okupirano. Međutim, relevantni dosijei ostaju zatvoreni za historičare.

Trenutno postoji nekoliko ostataka palestinskog sela Sa'sa, sa izuzetkom seoske džamije, koja je sada pretvorena u kulturni centar kibuca.

Palestinski historičar Walid Khalidi opisao je 1992. ostatke sela: "Neke od starih maslina su ostale, a određeni broj zidova i kuća još uvijek stoji. Neke od kuća trenutno koristi kibuc Sasa; jedna od njih ima lučni ulaz i lučne prozore. Veliki dio okolnog zemljišta je pošumljen, a ostatak obrađuju izraelski farmeri."

## Reference 
## Dodatna literatura 
*
*
*
*
*
* Cited in Petersen, (2001)
* 
* (p. 256)
* 
*Gibson, S and Braun, E. (1972) Sa'sa', HA, 63-64, pp 11–12 (in Hebrew). Cited in Petersen, 2002
* 
*
*
*
* 
*
*
* (Sa'sa' pp.&nbsp;46, 95)
* 
*
* 
* (pp. 368-369)
* 
*
*

Kategorija:1948. u Mandatnoj Palestini
Kategorija:Historija Mandatne Palestine
Kategorija:Masakri u 1948.
Kategorija:Masakri nad Palestincima
Kategorija:Vojna historija Izraela
Kategorija:Vojna historija Palestine
Pratim te u stopu

**Pratim te u stopu** je CD sarajevske Pop, rok grupe Teška industrija, kojeg je 2016. objavila zagrebačka diskografska kuća Croatia Records. Snimljen je u okviru promocije studijskog albuma "Selfie" objavljenog iste godine.  
Muziku, tekst i aranžman za pjesmu "Pratim te u stopu" napisao je gitarist i vođa ovog sastava Vedad Hadžiabdić.  I u ovom muzičkom djelu nastavljen je stil komponiranja pop rok pjesama u modernijem aranžmanu, koji se može čuti na njihovom prethodnom albumu. Iskusni muzičari Hadžiabdić i Propadalo napravili su dobru muzičku kombinaciju sa mladom pjevačicom iz Hrvatske Leom Mijatović, klavijaturistom Zrinkom Majstorović i bubnjarem Robertom Domitrovićem, koji su pokazali u ovoj pjesmi kao i na prethodnom albumu visok kvalitet muziciranja.   
Promotivni CD "Pratim te u stopu" grupe Teška industrija predstavlja još jedan dobar primjer muzičke saradnje veterana sarajevske pop rok scene i mladih muzičara iz Hrvatske. Producent je bio Ivica Propadalo.

## Spisak pjesama 
## Članovi grupe 
* Vedad Hadžiabdić: vokal, električna gitara  
* Ivica Propadalo: bas-gitara 
* Lea Mijatović: vokal
* Zrinka Majstorović: sintisajzer
* Robert Domitrović: bubnjevi

## Muzički primjer 
* "Pratim te u stopu"

## Reference 
Kategorija:Albumi iz 2016.
Kategorija:Albumi Teške industrije
Kategorija:Singlovi u izdanju Croatia Recordsa
Masakr u Arabul-Mavasiju

**Masakr u Arabul-Mavasiju** je bio masakr nad palestinskim civilima  koji su 2. novembra 1948. počinila dva odreda vojnika izraelskih odbrambenih snaga kada su zauzeli kamp beduina u Hirbat el-Wa'ra el-Sawda' () u istočnoj Galileji. Dok su neki vojnici čuvali Arape, drugi su otišli do obližnjeg brda gdje su pronađena dva obezglavljena tijela izraelskih vojnika. U znak odmazde, sve nastambe arapa su uništene i upucano je 15 ili 16 odraslih muškaraca, od kojih je 14 umrlo.

Tijela žrtava su zakopana u pećini pored mjesta gdje su ubijene. Pedesetih godina prošlog vijeka, Izraelski nacionalni projekat vode je prokopan kroz pećinu, a narod Mawassi odnio je kosti u drugu pećinu. Tokom 1980-ih, kosti su premještene u zajedničku grobnicu na muslimanskom groblju u Ajlabunu.

## Reference 
## Dodatna literatura 
*Morris, Benny (2001). Revisiting the Palestinian Exodus of 1948. In *The War for Palestine*, Eugene L. Rogan and Avi Shlaim (Eds.). Cambridge: Cambridge University Press, str.&nbsp;57 (citira arhivu Izraelskih odbrambenih snaga 1096\1949\\65). 
*Khalidi, Walid (ed.) (1992), *All That Remains*. Washington: Institute for Palestine Studies, 1992. 
*

## Vanjski linkovi 
* Dobrodošli u el-Wa'ra el-Sawda', Hirbat

Kategorija:1948. u Mandatnoj Palestini
Kategorija:Historija Mandatne Palestine
Kategorija:Masakri u 1948.
Kategorija:Masakri nad Palestincima